આશ્રમ રોડ પર આવેલી હોટેલ હ્યાત રિજન્સીમાં આ ફિલ્મની કેટલીક એક્શન સિક્વન્સીસનું શૂટિંગ કરાયું છે. હોટેલના એક મોટા ભાગને કોર્ડન કરી દેવાયો છે. તો સાથે અહીં એક્શન સીક્વન્સ માટે જરૂરી એવા સ્ટન્ટ મેન ગન્સ સાથે આમથી તેમ દોડતા પણ જોવા મળ્યા હતા. આ આખી સિક્વન્સના શૂટ માટે હોલિવૂડનું જ ક્રુ આવ્યું છે. જેમાં સૌથી વધારે મહત્વ સ્ટન્ટ સીન્સ પર અપાઈ રહ્યું છે. ક્રિસ ટોપ ફ્લોર પર પ્રેસિડેન્શિયલ સ્વીટમાં રોકાયો છે. જેનું એક દિવસનું ભાડું 1.30 લાખ રૂપિયા છે. તે અા હોટેલમાં જિમમાં વર્કઆઉટ પણ કરે છે. ક્રિસ આઉટડોર શૂટિંગ પણ કરતો હોવાનું સાંભળવામાં આવી રહ્યું છે.